FI Euroopan unionin virallinen lehti C 168/1

Huumausaineita koskeva EU:n toimintasuunnitelma (2005—2008)

(2005/C 168/01)

Johdanto

Huumausaineet ovat Euroopan kansalaisten suurimpia huolenaiheita ja aiheuttavat eurooppalaiselle yhteiskunnalle merkittäviä turvallisuus- ja terveyshaittoja. EU:ssa on peräti 2 miljoonaa huumausaineiden ongelmakäyttäjää. Huumausaineiden käyttö on erityisesti nuorten keskuudessa ennätyksellisen korkealla tasolla. HIV-/aids-tartuntojen ilmaantuvuus huumausaineiden käyttäjien keskuudessa aiheuttaa lisääntyvää huolta monissa jäsenvaltioissa. Hyväksymällä puitepäätös laittoman huumausainekaupan rikostunnusmerkistöjä ja seuraamuksia koskevien vähimmäissääntöjen vahvistamisesta (1) otettiin huomioon se, että on tärkeää omaksua jyrkkä kanta laitonta huumausainekauppaa vastaan ja että tämän huumausainekaupan torjumiseen tarvitaan kansainvälistä ja johdonmukaista toimintatapaa. Koska huumausaineet ovat maailmanlaajuinen ongelma, EU on päättänyt käsitellä tätä ongelmaa erilaisin poliittisin keinoin esimerkiksi käymällä huumausaineita koskevaa vuoropuhelua maailman eri alueiden kanssa. Toteuttamiskelpoisen ja tehokkaan ratkaisun löytäminen tähän maailmanlaajuiseen ongelmaan kuuluu sen vuoksi edelleen Euroopan unionin politiikan painopistealueisiin.

Eurooppa-neuvosto hyväksyi joulukuussa 2004 EU:n huumausainestrategian (2005—2012), jossa vahvistetaan kahden perättäisen nelivuotisen toimintaohjelman puitteet, tavoitteet ja painopisteet. Toimintaohjelmien suunnittelu annettiin komission tehtäväksi. Strategia on erottamaton osa monivuotista Haagin ohjelmaa vapauden, turvallisuuden ja oikeuden lujittamiseksi Euroopan unionissa (2).

Strategian päätavoitteet ovat seuraavat:

— Saavutetaan korkea taso terveyden suojelun, hyvinvoinnin ja sosiaalisen yhteenkuuluvuuden alalla täydentämällä jäsenvaltioiden toimintaa, joka tähtää huumausaineiden käytön, huumeriippuvuuden sekä huumausaineiden aiheuttamien terveydellisten ja sosiaalisten haittojen ehkäisemiseen ja vähentämiseen.

— Ottaen asianmukaisesti huomioon perusoikeuksiin ja -vapauksiin liittyvät EU:n saavutukset ja arvot, varmistetaan yhteiseen lähestymistapaan perustuvan tehokkaan yhteistyön avulla yleisön turvallisuuden korkea taso toteuttamalla toimia, joilla torjutaan huumausaineiden tuotantoa, niiden rajatylittävää kauppaa ja lähtöaineiden suuntaamista laittomiin tarkoituksiin, ja tehostamalla ennaltaehkäisevää toimintaa huumausainerikollisuuden torjumiseksi.

— Vahvistetaan EU:n koordinointijärjestelyjä sen varmistamiseksi, että kansallisella, alueellisella ja kansainvälisellä tasolla toteutettavat toimet täydentävät toisiaan ja tehostavat osaltaan EU:ssa ja sen kansainvälisten kumppaneiden kanssa harjoitettavaa huumausainepolitiikkaa. Kumppanuudet edellyttävät EU:n kannan selkeyttämistä kansainvälisillä foorumeilla kuten Yhdistyneissä Kansakunnissa ja sen erityisjärjestöissä, jotta se vastaisi EU:n asemaa alan keskeisenä rahoittajana.

Strategiassa keskitytään huumausainepolitiikan kahteen keskeiseen osa-alueeseen eli huumausaineiden kysynnän ja tarjonnan vähentämiseen. Muita laaja-alaisia aiheita ovat kansainvälinen yhteistyö, tutkimus, tiedotus ja arviointi.

Toimintasuunnitelma, jota komissio on ehdottanut ja jonka neuvosto on hyväksynyt muutamin muutoksin, perustuu EU:n huumausainestrategiasta ja huumausaineita koskevasta EU:n toimintasuunnitelmasta (2000—2004) laadittuun loppuarvioon (3). Toimintasuunnitelmassa keskitytään erityisesti aloihin, joilla arvioinnin mukaan tarvitaan lisätoimia. Toimintasuunnitelmaan on sisällytetty toistamiseen joitakin keskeisiä tavoitteita, jotka jäivät saavuttamatta edellisen toimintasuunnitelman kattamalla ajanjaksolla. Komissio on myös kartoittanut tarkoitusta varten perustetulla verkkosivustolla alustavasti kansalaisyhteiskunnan edustajien näkemyksiä tulevaisuuden huumausainepolitiikasta. Komissio laajentaa kuulemista huomattavasti toimintasuunnitelmaa toteutettaessa, jotta mahdollisimman monet kansalaisyhteiskunnan edustajat eri puolilta EU:ta voisivat osallistua vuoropuheluun huumausainekysymysten ratkaisemisesta.

Lopullista päämäärää ajatellen on korostettava, että strategia ja toimintasuunnitelma eivät sinänsä ole tavoitteita. Vaikka kaikki niille asetetut tavoitteet saavutettaisiin, niiden on katsottava epäonnistuneen, jos yhteiskunnassamme vallitsevaa huumeongelmaa ei niiden tuloksena saada tuntuvasti lievennettyä. Sitähän EU:n kansalaiset nimenomaan odottavat. Toimintasuunnitelman lopullisena tavoitteena on vähentää huomattavasti huumausaineiden käyttöä väestön keskuudessa ja rajoittaa laittomien huumausaineiden käytön ja kaupan aiheuttamia sosiaalisia ja terveydellisiä haittoja. Tarkoituksena on tarjota puitteet toimintamallille, johon sisältyvillä erityistoimilla pyritään vähentämään tasapuolisesti sekä huumausaineiden kysyntää että niiden tarjontaa.

Erityistoimet on valittu seuraavien kriteerien perusteella:

— EU:n tasolla toteutettavista toimista on saatava ilmeistä lisäarvoa, ja tulosten on oltava todellisia ja mitattavissa.

— Toimien on oltava kustannustehokkaita ja edistettävä suoraan vähintään yhden strategiassa määritellyn tavoitteen tai painopisteen saavuttamista.

— Kuhunkin alaan olisi kohdennettava hallittu, toteutettavissa oleva määrä toimia.

Komissio ja neuvosto ovat menetelleet siten, että toimintasuunnitelmaa ei ole suunniteltu staattiseksi poliittisten tavoitteiden luetteloksi vaan dynaamiseksi toimintavälineeksi. Suunnitelma noudattelee strategian rakennetta ja tavoitteita, ja siinä keskitytään konkreettisten tulosten saavuttamiseen tietyillä painopistealoilla. Kullekin toimelle on osoitettu arviointivälineet ja indikaattorit, jotka on laadittu yhteistyössä Euroopan huumausaineiden ja niiden väärinkäytön seurantakeskuksen (EHNVS) ja Europolin kanssa. EHNVS ja Europol avustavat komissiota toimintasuunnitelman täytäntöönpanon seurannassa, minkä perusteella komissio julkaisee vuosittain kertomuksen ja ehdottaa tarvittaessa muutoksia suunnitelmaan.

Suunnitelmassa ilmoitetaan selkeästi toimien toteutuksesta vastaavat tahot ja toteutuksen määräajat. Jotta täytäntöönpano pysyisi suunnitellussa aikataulussa, jo myöhästyneistä tai todennäköisesti myöhästyvistä tavoitteista annetaan suosituksia niiden täytäntöönpanoa tai myöhästymisen syiden erittelemistä varten. Komissio suorittaa vuonna 2008 vaikutustenarvioinnin, jonka perusteella se laatii ehdotuksen toiseksi, vuodet 2009—2012 kattavaksi toimintasuunnitelmaksi. Vuonna 2012 komissio suorittaa strategiaa ja toimintasuunnitelmia koskevan loppuarvioinnin. Arvioinneissa ei käsitellä pelkästään toimintasuunnitelman rajaamaa kokonaisuutta, vaan niissä luodaan EHNVS:n ja Europolin työhön perustuva yleiskatsaus Euroopan huumausainetilanteen kehittymiseen.

Toimintasuunnitelman tavoitteet ovat kunnianhimoiset ja näin ollen kuvastavat EU:n kansalaisten kohtaamien ongelmien vakavuutta. Suunnitelma noudattaa toissijaisuus- ja suhteellisuusperiaatteita ja jättää täyden liikkumavaran paikallisten, alueellisten, kansallisten ja valtioiden välisten toimien toteuttamiselle kannustaen samalla kaikkia toimijoita tarkastelemaan sitä, kuinka toimien keskinäistä täydentävyyttä voitaisiin parantaa EU:n huumausainestrategian tavoitteiden saavuttamiseksi.

KOORDINOINTI Yksilöitävissä oleva tulos: Koordinointi on keskeistä tuloksellisen huumausainestrategian laatimiseksi ja toteuttamiseksi. Huumausainepolitiikan koordinointi EU:n tasolla olisi toteutettava horisontaalisessa huumausainetyöryhmässä. Työryhmän olisi säännöllisesti kiinnitettävä huomiota huumausainepolitiikan ulkoisiin näkökohtiin. Huumausaineasioiden ja -politiikkojen koordinoinnista vastaavat kansalliset viranomaiset edistävät osaltaan EU:n toimintasuunnitelmien täytäntöönpanoa kansallisten ohjelmien toteuttamisen yhteydessä. (Strategian asiaa koskevat painopisteet 17, 18, 19, 20 ja 21) Tavoite Toimi Aikataulu (4) Vastuutaho (5) (6) (7) Arviointiväline/indikaattori 1. Toimintamallin tasapainon ja monialaisuuden varmistaminen Jäsenvaltiot laativat kansallisen lainsäädäntönsä ja hallintorakenteidensa puitteissa huumausaineita koskevan kansallisen kokonaisstrategian ja yhden tai useamman toimintasuunnitelman ja varmistavat, että kansalliset strategiat ja toimintasuunnitelmat ovat EU:n strategian ja toimintasuunnitelmien mukaisia. 2007 JV Komission yhteistyössä EHNVS:n kanssa laatima vuosikertomus kansallisista strategioista ja toimintasuunnitelmista 2. Tehokas koordinointi EU:n ja jäsenvaltioiden tasolla Jäsenvaltiot ja komissio ottavat käyttöön tehokkaan koordinointijärjestelmän huumausaineiden torjumiseksi ja nimittävät henkilön, osaston tai elimen järjestelmästä vastaavaksi koordinaattoriksi. 2007 JV KOM Jäsenvaltiot tiedottavat komissiolle nykyisistä kansallisista koordinointirakenteista. Komission yhteistyössä EHNVS:n kanssa laatima vuosikertomus kansallisista rakenteista 3. Kansalaisyhteis-kunnan osallistumisen lujittaminen 1. Komissio antaa vihreän kirjan kansalaisyhteiskunnan kanssa harjoitettavan tehokkaan yhteistyön muodoista. 2006 KOM Komission vihreä kirja 2. Jäsenvaltiot antavat kansalaisyhteiskunnalle tilaisuuden esittää näkemyksiään. 2007 JV Jäsenvaltiot esittävät vuoteen 2008 mennessä kuulemisen tulokset horisontaaliselle huumausainetyöryhmälle. 4. Tehokas koordinointi neuvostossa 1. Horisontaalinen huumausainetyöryhmä keskittyy toiminnassaan EU:n toimintasuunnitelman täytäntöönpanon seurantaan. Meneillään Neuvosto Komission vuotuinen tilannekatsaus 2. Horisontaalinen huumausainetyöryhmä on neuvostossa päävastuussa huumausaineiden torjunnan koordinoinnista EU:n tasolla. Huolehditaan huumausainetyöryhmän ja muiden huumausaineasioita ja ulkosuhteita käsittelevien neuvoston työryhmien (esim. poliisiyhteistyöryhmä, tulliyhteistyöryhmä, järjestäytyneen rikollisuuden torjunnan monialainen työryhmä, kansanterveystyöryhmä) välisestä koordinoinnista. Meneillään PJV Neuvosto Neuvoston muiden työryhmien (tai puheenjohtajavaltion) huumausaineasioita koskeva selvitys horisontaaliselle huumausainetyöryhmälle. Huumausainetyöryhmässä ulkosuhteisiin ja huumausaineisiin liittyvistä kysymyksistä käytyjen keskustelujen tulokset esitetään kyseisestä alueesta vastaavalle työryhmälle ja päinvastoin. 5. Huumausainepolitiikan ottaminen järjestelmällisesti huomioon suhteissa tiettyihin kolmansiin maihin ja niiden kanssa tehtävissä sopimuksissa 1. Varmistetaan, että eri alueita varten laaditut EU:n toimintasuunnitelmat hyväksytään vain siinä tapauksessa, että niiden täytäntöönpanoon on myönnetty riittävästi varoja. Meneillään Neuvosto Vuoteen 2008 mennessä annettava komission kertomus 2. Sisällytetään kolmansien maiden/alueiden kanssa tehtäviin uusiin sopimuksiin erityismääräys huumausaineita koskevasta yhteistyöstä. Horisontaaliselle huumausainetyöryhmälle olisi ilmoitettava asiaan liittyvien neuvottelujen aloittamisesta. Vuosittain Neuvosto KOM Huumausaineita koskevan erityismääräyksen sisältävien uusien sopimusten lukumäärä 6. Säännöllinen keskustelufoorumi EU:n tasolla toteutettavalle koordinoinnille Puheenjohtajavaltio huolehtii siitä, että huumausaineasioiden koordinoinnista vastaavilla on tilaisuus kokoontua vaihtamaan tietoja kansallisista kehitysnäkymistä, kartoittamaan mahdollisuuksia yhteistyön laajentamiseen ja tarkastelemaan EU:n toimintasuunnitelman täytäntöönpanon edistymistä. Kahdesti vuodessa PJV JV KOM Kokousyhteenvedot KYSYNNÄN VÄHENTÄMINEN Yksilöitävissä oleva tulos: Huumausaineiden käytön, huumeriippuvuuden ja huumausaineiden aiheuttamien terveydellisten ja sosiaalisten riskien väheneminen mitattavissa olevalla tavalla kehittämällä jatkuvasti parantaen kysynnän vähentämistä varten tehokas ja yhtenäinen tietoperustainen kokonaisjärjestelmä, joka kattaa myös ennaltaehkäisyä, varhaista puuttumista, hoitoa, haittojen vähentämistä, kuntoutusta ja yhteiskuntaan sopeutumista koskevat toimenpiteet EU:n jäsenvaltioissa. Huumausaineiden kysynnän vähentämiseen tähtäävissä toimenpiteissä on otettava huomioon terveydelliset ja sosiaaliset ongelmat, joita laittomien psykoaktiivisten aineiden käyttö ja niiden sekakäyttö yhdessä laillisten psykoaktiivisten aineiden kuten tupakan, alkoholin ja lääkkeiden kanssa aiheuttavat. (Strategian asiaa koskevat painopisteet 23, 24 ja 25) Tavoite Toimi Aikataulu Vastuutaho Arviointiväline/indikaattori 7. Huumausaineiden kysynnän vähentämiseen tähtäävien toimenpiteiden laajentaminen, niihin osallistumisen helpottaminen ja niiden tehostaminen Laajennetaan kysynnän vähentämiseen tähtääviä ohjelmia, helpotetaan niihin osallistumista, kehitetään niitä laadullisesti ja arvioidaan niitä sekä varmistetaan, että parhaiksi katsottuja käytäntöjä tehdään tehokkaasti tunnetuiksi. Huumausaineiden kysynnän vähentämishankkeita koskevaa EHNVS:n EDDRA-tietojärjestelmää (Exchange on Drug Demand Reduction Action) ja muita tietokantoja olisi käytettävä tehokkaammin ja niitä olisi päivitettävä säännöllisesti. 2007 JV EHNVS Määrällinen ja laadullinen analyysi huumausaineiden kysyntää koskeviin toimenpiteisiin osallistumisesta ja niiden tehokkuudesta (hoitotarpeita kuvaavat EHNVS:n indikaattorit, EDDRA-tietoanalyysi) Huumausaineiden käyttö ja niihin liittyvien riskien ymmärtäminen suurta yleisöä ja kouluja koskevissa tutkimuksissa (EHNVS) 8. Kouluissa toteutettaviin ehkäisyohjelmiin osallistumisen helpottaminen ja niiden tehostaminen kansallisen lainsäädännön mukaisesti 1. Varmistetaan, että kouluopetukseen sisällytetään tehokkaiksi arvioituja laaja-alaisia ehkäisyohjelmia, jotka kattavat lailliset ja laittomat psykoaktiiviset aineet sekä päihteiden sekakäytön, ja että ohjelmat pannaan täytäntöön mahdollisimman kattavasti. 2007 JV Niiden jäsenvaltioiden lukumäärä, joiden kouluissa on toteutettu kattavia ja tehokkaita psykoaktiivisten aineiden käytön ehkäisyohjelmia; ohjelmien tavoittamien koululaisten osuus kaikista koululaisista 2. Tuetaan valtionlaitosten, kouluyhteisöjen ja alan kansalaisjärjestöjen yhteisten ehkäisyohjelmien toteuttamista ja kehittämistä. 2007 JV Ks. edellinen kohta 9. Valikoivien ehkäisytoimien ja kohderyhmien saavuttamiseen käytettävien uusien keinojen, kuten eri joukkotiedotusvälineiden ja uuden tietotekniikan, käyttöönotto, kehittäminen ja parantaminen Kehitetään ja parannetaan ehkäisyohjelmia, jotka on tarkoitettu erityisille kohderyhmille (esim. katunuoriso, sosiaalisesti heikossa asemassa olevat ryhmät, sosiaalisesti syrjäytyneet lapset ja riskiryhmiin kuuluvat perheet, koulujen ulkopuolella olevat nuoret) ja erityistilanteisiin (esim. huumausaineiden käyttö liikenteessä, työpaikoilla, vapaa-aikana) siten, että sukupuolten väliset erot otetaan huomioon. 2007 JV KOM Erityisille kohderyhmille tarkoitettujen ehkäisyohjelmien saatavuusaste (EHNVS) Vuoteen 2008 mennessä toteutettava komission tutkimus autolla ajamisesta alkoholin, huumausaineiden ja lääkkeiden vaikutuksen alaisena Niiden jäsenvaltioiden lukumäärä, jotka ovat toteuttaneet ohjelmia työpaikoilla Vapaa-ajan tilanteissa toteutettavien huumausaineiden ehkäisyhankkeiden lukumäärä, laajuus ja arvioitu tehokkuus (EHNVS) 10. Riskitekijöiden varhaisessa havaitsemisessa sovellettavien menetelmien ja varhaisen puuttumisen parantaminen 1. Eri kohderyhmien, erityisesti nuorten, huumausaineiden käyttöön liittyvien riskitekijöiden havaitseminen ja niiden tunnetuksi tekeminen varhaista puuttumista koskevia ohjelmia ja alan ammatinharjoittajien koulutusta silmällä pitäen Meneillään JV Jäsenvaltioiden selvitys eri kohderyhmien, erityisesti nuorten, huumausaineiden käyttöön liittyvistä riskitekijöistä 2. Varmistetaan, että potentiaalisten huumausaineiden käyttäjien ja niistä erityisesti nuorten kanssa tekemisissä olevat alan ammatinharjoittajat saavat koulutusta Meneillään JV Jäsenvaltiot antavat vuoteen 2008 mennessä selvityksen tällaista koulutusta saavien ammatinharjoittajien prosentuaalisesta osuudesta Ikä, jossa huumausaineita on käytetty ensimmäistä kertaa/on hakeuduttu hoitoon ensimmäistä kertaa (EHNVS) 3. Toteutetaan varhaista puuttumista koskevia ohjelmia ja toimenpiteitä, jotka koskevat erityisesti psykoaktiivisten aineiden kokeilukäyttöä. Meneillään JV Toteutettujen varhaista puuttumista koskevien ohjelmien lukumäärä (EHNVS) Arvio tavoitetusta väestöstä (EHNVS) 11. Kohdennettujen ja monimuotoisten hoito- ja kuntoutusohjelmien saatavuuden ja niihin osallistumista koskevien mahdollisuuksien varmistaminen 1. Saatavilla on näyttöön perustuvia hoitovaihtoehtoja, joissa käytetään monia eri psykososiaalisia ja farmakologisia menetelmiä ja jotka vastaavat hoitotarpeita. Meneillään JV Hoitotarpeita ja hoidon saatavuutta kuvaavat indikaattorit (EHNVS) 2. Laaditaan strategioita ja suuntaviivoja, joilla parannetaan nykyisten palvelujen ulkopuolelle jääneiden huumausaineiden käyttäjien mahdollisuuksia saada näitä palveluja. Meneillään JV Hoitotarpeita ja hoidon saatavuutta kuvaavat indikaattorit (EHNVS) 3. Parannetaan mahdollisuuksia osallistua kuntoutusohjelmiin ja yhteiskuntaan sopeutumista koskeviin ohjelmiin ja laajennetaan niitä ja kiinnitetään erityishuomiota nimenomaan nuorille huumausaineiden käyttäjille tarkoitettuihin (sosiaalisiin, psykologisiin ja terveydenhuollon) palveluihin. Meneillään JV Näiden ohjelmien osallistujien lukumäärä (EHNVS) 4. Huolehditaan hoito- ja kuntoutusohjelmien saatavuutta koskevasta tiedotuksesta ja edistetään sitä. Meneillään JV Valtakunnallisten ja paikallisten kampanjoiden lukumäärä (EHNVS) 12. Hoitopalvelujen laadun parantaminen Lisätään huumehoitoa koskevaa tietämystä ja jatketaan alan parhaiden käytäntöjen vaihdon kehittämistä ja tukemista. 2008 Neuvosto KOM Vuoteen 2007 mennessä annettava komission kertomus 13. Vaihtoehtoisten seuraamusten kehittäminen huumausaineiden väärinkäyttäjille vankeusrangaistusten tilalle ja vankeusrangaistusta suorittavien saatavilla olevien huumausaineiden väärinkäyttöön liittyvien palvelujen kehittäminen, kansallinen lainsäädäntö asianmukaisesti huomioon ottaen 1. Hyödynnetään tehokkaasti huumausaineiden väärinkäyttäjien vankeusrangaistuksille vaihtoehtoisia seuraamuksia ja kehitetään niitä edelleen. Meneillään JV Jäsenvaltioiden selvitys horisontaaliselle huumausainetyöryhmälle vuoteen 2008 mennessä 2. Kehitetään vankeusrangaistusta suorittaville suunnattuja ennaltaehkäisyyn, hoitoon ja haittojen vähentämiseen liittyviä palveluja, vankilasta vapautuvien yhteiskuntaan sopeutumista koskevia palveluja sekä menetelmiä, joilla seurataan ja analysoidaan huumausaineiden käyttöä vankien keskuudessa. Meneillään JV KOM Vuoteen 2007 mennessä tehtävä komission ehdotus suositukseksi 14. Huumausaineiden käyttöön liittyvien terveysriskien ehkäisy Pannaan täytäntöön neuvoston suositus huumausaineiden väärinkäyttöön liittyvien terveyshaittojen ehkäisemisestä ja vähentämisestä. Meneillään JV Vuoteen 2006 mennessä annettava komission kertomus 15. Haittojen vähentämiseen liittyvien palvelujen saatavuus Parannetaan huumeriippuvaisten pääsyä kaikkien haittojen vähentämiseen tähtäävien palvelujen ja hoitovaihtoehtojen piiriin, kansallinen lainsäädäntö asianmukaisesti huomioon ottaen. Meneillään JV Hoitotarpeita ja hoidon saatavuutta kuvaavat indikaattorit (EHNVS) Analyysi jäsenvaltioissa saatavilla olevista erilaisista haittojen ja vahinkojen vähentämiseen liittyvistä palveluista (EHNVS) 16. HI-viruksen ja aidsin, C-hepatiitin sekä muiden veriteitse tarttuvien infektioiden ja tautien leviämisen ehkäiseminen Varmistetaan, että HI-virusta/aidsia, C-hepatiittia ja muita veriteitse tarttuvia tauteja koskevat kattavat, koordinoidut valtakunnalliset ja/tai alueelliset ohjelmat pannaan täytäntöön. Ohjelmat olisi otettava osaksi yleisiä sosiaali- ja terveydenhuoltopalveluja. Meneillään JV KOM HI-viruksen, C-hepatiitin ja muiden infektioiden esiintymistiheyttä kuvaavat indikaattorit (EHNVS) 17. Huumausaine-kuolemien vähentäminen Asetetaan huumausainekuolemien vähentäminen erityistavoitteeksi toiminnan kaikilla tasoilla ja otetaan käyttöön erityisesti tähän tarkoitukseen suunniteltuja toimenpiteitä, kuten kenttätyön, esimerkiksi katuyksiköiden työn, edistäminen hyvin koulutettujen terveydenhuoltoalan toimijoiden avulla. Meneillään JV Huumausainekuolemia kuvaava indikaattori (EHNVS) TARJONNAN VÄHENTÄMINEN Yksilöitävissä oleva tulos: Parannetaan mitattavissa olevalla tavalla sellaisten EU:n ja sen jäsenvaltioiden lainvalvontatoimien vaikuttavuutta, tehokkuutta ja tietopohjaa, joiden kohteena on huumausaineiden tuotanto ja laiton kauppa, lähtöaineiden suuntaaminen laittomiin tarkoituksiin, mukaan lukien EU:hun tuotujen synteettisten huumausaineiden lähtöaineiden suuntaaminen laittomiin tarkoituksiin, terrorismin rahoitukseen liittyvä huumausainekauppa ja huumausainerikollisuuteen liittyvä rahanpesu. Tähän pyritään keskittymällä järjestäytyneeseen huumausainerikollisuuteen, käyttämällä nykyisiä välineitä ja säännöspuitteita, turvautumalla tarvittaessa alueelliseen tai aihekohtaiseen yhteistyöhön ja tutkimalla mahdollisuuksia tehostaa huumausainerikollisuutta ehkäiseviä toimenpiteitä. (Strategian asiaa koskevat painopisteet 27.1, 27.2, 27.3 ja 27.4) Tavoite Toimi Aikataulu Vastuutaho Arviointiväline/indikaattori 18. Jäsenvaltioiden välisen ja tarvittaessa myös Europolin, Eurojustin, kolmansien maiden ja kansainvälisten järjestöjen kanssa harjoitettavan lainvalvontayhteistyön lisääminen ja kehittäminen kansainvälisen järjestäytyneen huumausaineiden tuotannon ja kaupan torjumiseksi 1. Toteutetaan: — operatiivisia lainvalvontahankkeita, esimerkiksi yhteiset tutkintaryhmät, yhteiset tullioperaatiot ja yhteiset tutkintatoimet — lainvalvonta-alan tiedusteluhankkeita sekä tiedustelun avulla saatavan käsityksen että toteutettavien operaatioiden parantamiseksi. Vähintään kahden jäsenvaltion pitäisi osallistua kuhunkin hankkeeseen, ja hankkeiden olisi koskettava huumausaineiden tuotantoa, rajatylittävää laitonta kauppaa ja tällaista toimintaa harjoittavia rikollisverkostoja. Meneillään JV (8) Europol Eurojust Aloitettujen tai loppuun saatettujen lainvalvonta-alan operatiivisten hankkeiden ja tiedusteluhankkeiden lukumäärä Takavarikoitujen lähtö- ja huumausaineiden määrä ja arvo Hajotettujen rikollisryhmien lukumäärä Lakkautettujen laittomien laboratorioiden lukumäärä 2. Pyritään hyödyntämään mahdollisimman hyvin Europolin operatiiviset ja strategiset mahdollisuudet Europolin ja Europolin kansallisten yksiköiden välisen nykyisen yhteistoiminnan pohjalta ja parantamaan tiedustelun avulla saatavaa käsitystä huumausaineiden tarjonnasta ja levittämisestä seuraavin keinoin: — Jäsenvaltiot toimittavat nykyistä johdonmukaisemmin huumausaineiden salakuljetusverkostoja ja -reittejä koskevia keskeisiä ajankohtaisia tietoja (analyysitietokantojen perustamista koskevissa määräyksissä eritellyt tiedot) Europolille Europol-yleissopimuksen tällaista tietojenvaihtoa koskevien määräysten mukaisesti. — Jäsenvaltiot toimittavat takavarikkoja koskevia tietoja Europolille nykyistä johdonmukaisemmin. — Europol varmistaa, että kerätyt tiedot ovat jäsenvaltioiden saatavilla operatiivisiin ja strategisiin käyttötarkoituksiin. — Europol toimittaa määräajoin näihin tietoihin perustuvia strategisia uhka-analyyseja. — Arvioidaan tiedustelutietojen keräämisen, analysoinnin, levittämisen ja niiden perusteella toteutettavien operatiivisten toimien muodostaman toimintajakson tuloksellisuutta ja operatiivisia vaikutuksia, ja kartoitetaan parantamismahdollisuuksia. Meneillään JV Europol Europolin selvitykset 3. Vahvistetaan EU:n ulkorajoilla suoritettavia tarkastuksia, jotta ne vastaisivat huumausaineiden tuontia kolmansista maista. Meneillään JV Ulkorajoilla takavarikoitujen huumaus- ja lähtöaineiden määrä ja arvo Jäsenvaltioiden selvitykset viranomaisten toteuttamista toimista tarkastusten vahvistamiseksi ulkorajoilla 4. Toteutetaan erityistoimia EU:n sisärajat ylittävän laittoman huumausainekaupan torjumiseksi. Meneillään JV Jäsenvaltioiden selvitykset toteutetuista erityistoimista 5. Tutkitaan mahdollisuuksia kehittää strategia heroiinin ja kokaiinin rikosteknisten profilointitulosten käyttämiseksi lainvalvonnan strategisia ja operatiivisia tarkoituksia varten ja annetaan sitä koskevia suosituksia. 2006 JV Toteutettavuusselvitys ja siihen liittyvät suositukset 19. Heroiinin, kokaiinin ja kannabiksen tuotannon ja rajatylittävän laittoman kaupan vähentäminen Toteutetaan yhteisiä monialaisia operatiivisia hankkeita ja tiedusteluhankkeita, vaihdetaan parhaita käytäntöjä ja lisätään huumausaineiden torjuntatyötä. Kohdistetaan työ niihin kolmansiin maihin ja alueisiin, jotka liittyvät heroiinin, kokaiinin ja kannabiksen tuotantoon ja salakuljetukseen rajojen yli EU:hun. Meneillään JV Europol Aloitettujen tai loppuun saatettujen operaatioiden lukumäärä Takavarikoidun heroiinin, kokaiinin ja kannabiksen määrä ja arvo Hajotettujen rikollisryhmien lukumäärä 20. Synteettisten huumausaineiden valmistuksen ja tarjonnan vähentäminen 1. Kehitetään operaatioita ja tiedusteluhankkeita synteettisten huumausaineiden valmistuksen ja kaupan ehkäisemiseksi ja torjumiseksi. Operaatioihin pitäisi osallistua vähintään kahden jäsenvaltion. Tämän osalta olisi käytettävä hyödyksi kaikki Synergy-hankkeen tarjoamat mahdollisuudet. Meneillään JV (9) Europol Aloitettujen tai loppuun saatettujen operaatioiden ja tiedusteluhankkeiden lukumäärä Takavarikoitujen synteettisten huumausaineiden ja niiden lähtöaineiden määrä ja arvo Hajotettujen rikollisryhmien lukumäärä Lakkautettujen laittomien laboratorioiden lukumäärä 2. Kehitetään EU:n tasolla pitkän aikavälin ratkaisu, joka koskee synteettisten huumausaineiden rikosteknisten profilointitulosten käyttöä lainvalvonnan strategisiin ja operatiivisiin tarkoituksiin. Lainvalvonnasta ja teknisestä rikostutkinnasta vastaavien viranomaisten olisi kehitettävä ratkaisu yhdessä alalla saatujen kokemusten perusteella. 2008 JV KOM Europol Selvitys pitkän aikavälin ratkaisun kehittämisestä (10) 3. Pannaan kaikilta osin täytäntöön neuvoston päätös uusia psykoaktiivisia aineita koskevasta tietojenvaihdosta, riskienarvioinnista ja valvonnasta. Meneillään Neuvosto JV KOM Europol EHNVS Euroopan lääkevirasto Europolin ja EHNVS:n vuosikertomus neuvostolle, Euroopan parlamentille ja komissiolle 21. Huumausaineiden lähtöaineina käytettävien kemikaalien väärinkäyttöön ja salakuljetukseen liittyvän vakavan rikollisuuden torjuminen lisäämällä jäsenvaltioiden välistä ja tarvittaessa Europolin, Eurojustin, kolmansien maiden ja kansainvälisten järjestöjen kanssa harjoitettavaa lainvalvontayhteistyötä Toteutetaan lainvalvontahankkeita, kuten huumausaineiden lähtöaineita käsittelevän yhteiseurooppalaisen yksikön perustaminen. Hankkeisiin pitäisi osallistua vähintään kahden jäsenvaltion. Meneillään JV (11) Europol Eurojust Aloitettujen tai loppuun saatettujen lainvalvontahankkeiden lukumäärä Takavarikoitujen lähtö- ja huumausaineiden määrä ja arvo Hajotettujen rikollisryhmien lukumäärä 22. EU:n alueelle tuotujen lähtöaineiden ja erityisesti synteettisten huumausaineiden lähtöaineiden väärinkäytön ehkäiseminen 1. Huumausaineiden lähtöaineita koskeva yhteisön lainsäädäntö pannaan täytäntöön ja tehdään erityisesti synteettisten huumausaineiden lähtöaineiden tuonnin valvontaa koskevaa yhteistyötä jäsenvaltioiden välillä. Tehostetaan tulliviranomaisten tai muiden toimivaltaisten viranomaisten EU:n ulkorajoilla suorittamia tarkastuksia sekä yhteisön sisäistä valvontaa. Meneillään JV (12) KOM Takavarikointien/pysäytettyjen toimitusten lukumäärä 2. Tuetaan YK:n kansainvälisen huumausainevalvontalautakunnan (INCB, International Narcotics Control Board) kansainvälisiä hankkeita (erityisesti Project Prism). Meneillään JV KOM Europol Takavarikointien/pysäytettyjen toimitusten lukumäärä 3. Kehitetään lähtöaineiden valvonnasta vastaavien jäsenvaltioiden viranomaisten ja alan teollisuuden välistä yhteistyötä. Meneillään JV KOM Toimialan kanssa tehtyjen yhteisymmärryspöytäkirjojen tai vastaavien järjestelyjen lukumäärä ja/tai toimialan kanssa pidettyjen seminaarien lukumäärä Tästä seuranneiden ilmoitusten ja tutkimusten lukumäärä 23. Huumausainerikoksiin liittyvän rahanpesun torjunta ja kertyneiden varojen takavarikointi 1. Toteutetaan operatiivisia lainvalvontahankkeita, jollaisia ovat i) operaatiot huumausainekauppaa käyvien järjestöjen kiinnisaamiseksi, mukaan lukien rikollisten (kaikentyyppisten) varojen ja omaisuuden samanaikainen ja perusteellinen tutkinta, jonka tavoitteena on maksimoida varojen takaisinsaaminen, ja tähän liittyvien tiedustelutietojen kerääminen ja jakaminen; (ii) operaatiot, joiden tavoitteena on EU:n sisäisten ja EU:sta tiettyihin EU:n ulkopuolisiin korkean riskin kohteisiin ja lähdemaihin suuntautuvien rikollisten kassavirtojen toteaminen ja pysäyttäminen. Näihin operatiivisiin lainvalvontahankkeisiin tulisi osallistua vähintään kaksi jäsenvaltiota. Meneillään JV (13) Europol Eurojust Aloitettujen tai loppuun saatettujen operatiivisten lainvalvontahankkeiden lukumäärä Huumausaineisiin liittyvien tutkimusten seurauksena haltuunotettujen käteis- ja muiden varojen takavarikointi Takaisinsaatujen ja menetetyksi tuomittujen varojen arvo suhteessa loppuun saatettujen operatiivisten lainvalvontahankkeiden lukumäärään 2. Kehitetään yhteistyötä rahanpesun selvittelykeskusten välisessä tietojenvaihdossa käyttämällä rahanpesun selvittelykeskusten verkostoa keskusten keskinäisen tietojenvaihdon välineenä. 2006 JV Rahanpesun selvittelykeskusten verkostoa käyttävien jäsenvaltioiden lukumäärä 3. Tarkastellaan mahdollisuutta perustaa kansallisia monialaisia yksikköjä, joiden tehtävänä on saada selville ja tutkia rikollisten varat ja omaisuus. 2008 JV KOM Komission kertomus kyseisten yksikköjen perustamisesta 4. Määritellään ja arvioidaan rikollisten varojen menetetyksi tuomitsemista koskevan lainsäädännön mukaiset parhaat käytännöt ja jäsenvaltioiden menettelytavat ottaen huomioon kaikki asiaa koskevat EU:n välineet. 2007 KOM 5. Tutkitaan parhaita käytäntöjä niissä jäsenvaltioissa, jotka ovat ottaneet käyttöön kansallisen rahaston, josta rahoitetaan huumausainealan hankkeita ja jonka toimintaa rahoitetaan huumausaineiden tuotannosta ja laittomasta kaupasta ansaituilla, menetetyiksi tuomituilla varoilla. 2007 KOM Tämäntyyppisen rahaston käyttöönottaneiden jäsenvaltioiden parhaiden käytäntöjen tutkiminen 24. Tutkitaan mahdolliset kytkökset huumausaineiden tuotannon ja laittoman kaupan sekä terrorismin rahoituksen välillä Selvitetään mahdolliset kytkökset huumausaineiden tuotannon ja laittoman kaupan sekä terrorismin rahoituksen välillä ja käytetään näitä tietoja tutkimusten ja/tai toimien tukemiseen tai käynnistämiseen. 2007 KOM Europol JV Aloitettujen tai loppuun saatettujen tutkimusten ja/tai toimien lukumäärä 25. Huumausaine-rikosten ehkäisemiseen liittyvän toiminnan laajentaminen 1. Hyväksytään yhteinen määritelmä käsitteelle ”huumausainerikos”. 2007 Neuvosto Komissio Komission ehdotus, joka perustuu EHNVS:n esittämiin aiempiin tutkimuksiin 2. Jaetaan huumausaineiden katukaupan ehkäisemisen alalla saadut kokemukset ja todetut parhaat käytännöt ja esitetään saadut tulokset. 2007 JV Neuvosto Tulokset esitetty 3. Toteutetaan tutkimus kolmansien maiden käytännöistä huumausainerikosten ehkäisemisessä. 2008 KOM Tutkimus valmistunut 26. Kehitetään uusia menetelmiä ja parhaita käytäntöjä huumausainerikosten ehkäisemiseksi ja tietoteknologian avulla suoritetun lähtöaineiden käytön laittomiin tarkoituksiin torjumiseksi Jäsenvaltiot keräävät tietoja tietoteknologian avulla toteutetuista huumausainerikoksista ja lähtöaineiden käytöstä laittomiin tarkoituksiin, jotta voidaan kehittää uusia menetelmiä ja parhaita käytäntöjä näiden ilmiöiden ehkäisemiseksi. 2008 JV Neuvosto Tulokset esitetty 27. Lainvalvonta-viranomaisille suunnatun koulutuksen lisääminen Jäsenvaltioiden ja Euroopan poliisiakatemian (CEPOL) olisi toimivaltuuksiensa mukaisesti sisällytettävä vuotuisiin työohjelmiinsa enemmän lainvalvontaviranomaisille suunnattua koulutusta, joka liittyy erityisesti huumausaineiden tuotannon ja laittoman kaupan torjuntaan. 2006 JV CEPOL Kyseisiin vuotuisiin työohjelmiin sisällytetään lainvalvontaviranomaisille suunnattua lisäkoulutusta KANSAINVÄLINEN YHTEISTYÖ Yksilöitävissä oleva tulos: Parannetaan mitattavissa olevalla tavalla jäsenvaltioiden sekä niiden ja komission välisen koordinoinnin tehokkuutta ja näkyvyyttä huumausaine- ja lähtöaineongelmaa koskevan tasapainoisen lähestymistavan edistämiseksi kansainvälisissä järjestöissä ja foorumeilla sekä suhteissa kolmansiin maihin. Näin pyritään keskeisenä osana poliittista ja kehitysyhteistyötä vähentämään huumausaineiden tuotantoa ja niiden tarjontaa Eurooppaan ja auttamaan kolmansia maita painopistealueilla vähentämällä huumausaineiden kysyntää. (Strategian asiaa koskevat painopisteet 27.5, 30.1, 30.2 ja 30.3) Tavoite Toimi Aikataulu Vastuutaho Arviointiväline/indikaattori 28. Kansainvälisillä foorumeilla esitettävät EU:n yhteiset kannat huumausaineista Huumausainekysymyksiä käsittelevissä kansainvälisissä kokouksissa esitettävät EU:n kannat valmistellaan neuvoston horisontaalisessa huumausainetyöryhmässä ja muilla koordinointifoorumeilla. EU:n koordinointi-kokoukset järjestetään huumausainetoimikunnan (CND) kokousten ja muiden kokousten yhteydessä. Meneillään PJV JV KOM Huumausainekysymyksiä käsittelevissä kansainvälisissä kokouksissa esitettyjen EU:n kantojen lukumäärä suhteessa kansallisten kantojen lukumäärään 29. EU:n huumaus-aineisiin soveltaman toimintalinjan suunnittelu ja edistäminen Puheenjohtajavaltio ja/tai komissio ottaa päävastuun huumausaineisiin sovellettavan tasa-painoisen toimintalinjan suunnittelusta ja edistämisestä. Meneillään PJV JV KOM EU:n lausuntojen lukumäärä suhteessa kansallisten lausuntojen lukumäärään 30. EU:n yhteisten päätöslauselmien esittäminen ja muiden päätöslauselmien tukeminen Puheenjohtajavaltion on pyrittävä siihen, että päätöslauselmat YK:ssa ja erityisesti CND:ssä esitetään EU:n yhteisinä päätöslauselmina ja/tai että EU osallistuu muiden päätöslauselmien tukemiseen. Meneillään PJV JV KOM EU:n yhteisten päätös-lauselmien ja EU:n tukemien päätöslauselmien lukumäärä suhteessa kaikkien päätöslauselmien lukumäärään Lähentymisindikaattori (ks. asiak. 9099/05 CORDROGUE 27) 31. EU:n osallistuminen YK:n yleiskokouksen vuoden 1998 huumausaineita käsitelleen erityisistunnon tulosten täytäntöönpanon lopulliseen arviointiin 1. Tehdään aloite yhteisten EU:n kriteerien ehdottamisesta CND:n puitteissa YK:n yleiskokouksen vuoden 1998 erityisistunnossa hyväksyttyjen poliittisen julistuksen, huumausaineiden kysynnän vähentämistä koskevista suuntaa-antavista periaatteista laaditun julistuksen sekä toimenpiteitä kansainvälisen yhteistyön edistämiseksi maailman huumausaineongelman torjumiseksi koskevan päätöslauselman täytäntöönpanon lopullista arviointia varten. 2006 KOM Neuvosto PJV JV Komission aloitteeseen perustuva EU:n ehdotus CND:lle (2006) 2. Laaditaan EU:n yhteinen kanta YK:n yleiskokouksen vuoden 1998 erityisistunnossa hyväksyttyjen poliittisen julistuksen, huumausaineiden kysynnän vähentämistä koskevista suuntaa-antavista periaatteista laaditun julistuksen sekä toimenpiteitä kansainvälisen yhteistyön edistämiseksi maailman huumausaineongelman torjumiseksi koskevan päätöslauselman täytäntöönpanon lopullisen arvioinnin tuloksista. 2008 KOM Neuvosto PJV JV Komission aloitteeseen perustuva EU:n yhteinen kanta 32. Ehdokasmaiden ja vakautus- ja assosiaatioprosessiin osallistuvien maiden tukeminen Kyseisille maille tarjotaan teknistä ja muuta apua niiden perehdyttämiseksi EU:n säännöstöön ja niiden avustamiseksi vaadittujen toimien toteuttamisessa. 2008 JV KOM EHNVS Europol Loppuun saatettujen hankkeiden lukumäärä; kustannukset ja niiden prosentuaalinen osuus kyseisille maille suunnatun avun kokonaiskustannuksista 33. Ehdokasmaille tarjotaan mahdollisuus osallistua EHNVS:n, Europolin ja Eurojustin (14) työskentelyyn Sopimukset ehdokasmaiden kanssa 2008 Neuvosto KOM Tehtyjen yhteistyösopimusten lukumäärä 34. EU:n naapurimaiden avustaminen 1. Euroopan naapuruuspolitiikkaa koskeviin toimintasuunnitelmiin sisältyvien huumausaineosioiden täytäntöönpano. 2008 JV KOM Täytäntöön pantujen huumausaineisiin liittyvien määräysten lukumäärä 2. Järjestäytyneen rikollisuuden torjuntaa koskevaan EU:n ja Venäjän toimintasuunnitelmaan ja yhteistä vapauden, turvallisuuden ja oikeuden aluetta koskevaan suunnitelmaan (”roadmap”) sisältyvien huumausaineosioiden täytäntöönpano; tarkastellaan mahdollisuuksia tehostaa toimintaa Venäjän kanssa (erityisesti viimeksi mainitun suunnitelman puitteissa) sekä muiden naapurimaiden kanssa huumausaineisiin liittyvien riskien vähentämiseksi. 2006 JV KOM Täytäntöön pantujen huumausaineisiin liittyvien määräysten lukumäärä 35. Varmistetaan, että huumausaineita koskevat ongelmat otetaan huomioon, kun vahvistetaan EU:n ja kolmansien maiden/alueiden välisen yhteistyön painopistealat Valtavirtaistetaan huumausaineisiin liittyvät hankkeet osaksi yhteistyötä, jota EU tekee kolmansien maiden/alueiden, erityisesti huumeongelmien koettelemien maiden ja alueiden, kanssa. Erityistä huomiota olisi kiinnitettävä siihen, että tarjotaan apua ja yhteistyötä seuraaville maille: — EU:n itäiset rajanaapurimaat — Balkanin valtiot — Afganistan (erityisesti sen vuoden 2005 huumausaineiden vastaisen täytäntöönpanosuunnitelman ja tulevien täytäntöönpanosuunnitelmien yhteydessä) ja sen naapurimaat; EU:n ja jäsenvaltioiden olisi pyrittävä lisäämään apuaan seuraaville maille: — Latinalaisen Amerikan ja Karibian maat — Marokko — maat, joiden kautta kulkee muita huumausainereittejä. Tämä apu ja yhteistyö on tarvittaessa yhdistettävä EU:n eri alueiden kanssa hyväksymiin huumausaineita koskeviin toimintasuunnitelmiin ja muiden EU:n kumppanien kanssa tehtyjen toimintasuunnitelmien huumausaineita koskeviin osioihin. 2008 JV KOM Loppuun saatettujen hankkeiden lukumäärä; kustannukset ja niiden prosentuaalinen osuus kyseisille maille/alueille suunnatun avun kokonais-kustannuksista 36. EU:n ulkopuolisiin maihin, erityisesti huumausaineiden tuottajamaihin ja salakuljetusreittien varrella sijaitseviin alueisiin, kohdennettavien lainvalvontatoimien tehostaminen 1. Luodaan ja/tai kehitetään edelleen jäsenvaltioiden yhteyshenkilöverkostoja. Kukin verkosto kokoontuu vähintään puolen vuoden välein tarkoituksena parantaa jäsenvaltioiden kolmansissa maissa toteuttamaa operatiivista yhteistyötä ja koordinointia. Meneillään JV Perustettujen ja/tai edelleen kehitettyjen jäsenvaltioiden yhteyshenkilöverkostojen lukumäärä Pidettyjen kokousten lukumäärä 2. Annetaan asianmukaista koulutusta jäsenvaltioiden yhteyshenkilöille. Meneillään JV Jäsenvaltioiden yhteyshenkilöille suunnattu koulutus jäsenvaltioiden vuotuisissa (koulutusta koskevissa) työsuunnitelmissa 3. Pannaan täytäntöön tai tuetaan operatiivisia lainvalvontahankkeita, jaetaan parhaat käytännöt ja lisätään huumausaineiden vastaista työtä maissa/alueilla, jotka on lueteltu toimessa 35. Meneillään JV Aloitettujen tai loppuun saatettujen lainvalvontahankkeiden lukumäärä Takavarikoitujen lähtöaineiden ja huumausaineiden määrä ja arvo Hajotettujen rikollisryhmien lukumäärä Lakkautettujen laittomien laboratorioiden lukumäärä 4. Avustetaan toimessa 35 lueteltujen maiden/alueiden lainvalvontaviranomaisia torjumaan huumausaineiden tuotantoa ja laitonta kauppaa sekä lähtöaineiden käyttöä laittomiin tarkoituksiin. Tähän olisi sisällyttävä koulutusalalla annettavaa apua. Meneillään JV KOM Loppuun saatettujen huumausaineisiin liittyvien lainvalvontahankkeiden lukumäärä Huumausaineisiin liittyvien lainvalvontahankkeiden kustannukset 37. Jatketaan ja kehitetään EU:n aktiivista poliittista sitoutumista suhteessa kolmansiin maihin/alueisiin 1. Käytetään EU:n, Latinalaisen Amerikan ja Karibian alueen huumausaineiden torjunnan koordinointi- ja yhteistyöjärjestelmän, EU:n Andien yhteisön kanssa huumausaineiden torjunnan alalla käymän erityisvuoropuhelun sekä huumausaineita käsittelevien kolmikantakokousten kaltaisia järjestelmiä aktiivisen poliittisen vuoropuhelun käymiseksi asianomaisten maiden ja alueiden kanssa. Meneillään Neuvosto KOM Vuosikertomukset kyseisten järjestelmien käytöstä 2. Huumausaineita koskevien toimintasuunnitelmien puitteissa harjoitettua toimintaa ja toteutettuja toimenpiteitä tarkistetaan ja niille asetetaan tarvittaessa uusia painopistealoja; toimintasuunnitelmia on laadittu: — Latinalaisen Amerikan ja Karibian alueen maiden kanssa — Keski-Aasian maiden kanssa — Länsi-Balkanin maiden kanssa. 2006 2007 2008 Neuvosto KOM Tarkastelukertomukset 3. Osallistutaan täysimääräisesti huumausaineongelmia käsittelevien kansainvälisten järjestöjen ja foorumien työhön (esim. Euroopan neuvosto (Pompidou-ryhmä), UNODC, WHO ja UNAIDS). Meneillään Neuvosto JV KOM Kertomus EU:n toiminnasta näissä järjestöissä ja näillä foorumeilla 4. Hyödynnetään täysin Dublin-ryhmän tarjoamia mahdollisuuksia joustavana, epävirallisena neuvottelu- ja koordinointimekanismina maailmanlaajuisten, alueellisten ja maakohtaisten, huumausaineiden laittomaan tuotantoon, kauppaan ja kysyntään liittyvien ongelmien käsittelyssä. Meneillään Neuvosto JV KOM Kertomus EU:n toiminnasta Dublinin ryhmässä 5. Ylläpidetään aktiivista vuoropuhelua kolmansien maiden kanssa Dublinin pienryhmien suositusten panemiseksi täytäntöön. Meneillään Neuvosto Dublinin ryhmä Täytäntöön pantujen Dublinin ryhmän suositusten lukumäärä (15) 38. Ehdokasmaille ja kolmansille maille/ alueille annettavan avun johdonmukaisuuden, näkyvyyden ja tehokkuuden parantaminen 1. Vaihdetaan tietoja ehdokasmaissa ja kolmansissa maissa ja alueilla toteutettavista huumausaineisiin liittyvistä teknisen avun hankkeista ja operatiivisesta toiminnasta, erityisesti teknisen avun ja operatiivisen toiminnan päällekkäisyyksien ja puutteiden kartoittamiseksi. Vuosittain Neuvosto KOM Komission vuosikertomus neuvostolle Komissio päivittää jäsenvaltioiden toimittamien tietojen perusteella tietokannan ehdokasmaissa ja kolmansissa maissa toteutettavista teknisen avun hankkeista 2. Yhteistyöohjelmiin sisältyvien EU:n ja jäsenvaltioiden huumausaineisiin liittyvien hankkeiden arvioiminen. 2008 JV KOM Jäsenvaltioiden ja komission kertomukset neuvostolle TIEDOTTAMINEN, TUTKIMUS JA ARVIOINTI Yksilöitävissä olevat tulokset: a) Huumausaineongelman parempi ymmärtäminen ja parhaan mahdollisen toiminnan kehittäminen siihen puuttumiseksi parantamalla mitattavissa olevalla ja kestävällä tavalla tietopohjaa ja tietoinfrastruktuuria b) Seikkaperäisten tietojen antaminen EU:n tasolla nykyisin harjoitettavan toiminnan vahvuuksista ja puutteista; arvioinnin olisi edelleen oltava olennainen osa EU:n huumausainepolitiikkaa koskevaa lähestymistapaa (Strategian asiaa koskevat painopisteet 31, 32) Tavoite Toimi Aikataulu Vastuutahot Arviointiväline/indikaattori 39. Luotettavien ja vertailukelpoisten tietojen antaminen keskeisistä epidemiologisista indikaattoreista Viiden keskeisen epidemiologisen indikaattorin kokonaisvaltainen soveltaminen ja mahdollinen hienosäätö 2008 JV EHNVS Jäsenvaltioiden kertomukset mahdollisista ongelmista indikaattoreiden soveltamisessa 40. Luotettavien tietojen antaminen huumausainetilanteesta 1. Reitox-verkoston kansalliset yhteyspisteet ja Europolin kansalliset huumausaineyksiköt toimittavat edelleen vuosittaiset ja vakiokäytännön mukaiset kertomuksensa kansallisista huumausainetilanteista. Vuosittain JV Kertomukset toimitettu 2. EHNVS ja Europol toimittavat edelleen vuosikertomuksensa EU:n huumausainetilanteesta Vuosittain EHNVS Europol Kertomukset toimitettu 41. Selkeän käsityksen muodostaminen huumausaineiden käytön ja huumausaine-markkinoiden uusista kehityssuuntauksista ja -malleista 1. Sovitaan EU:n suuntaviivoista ja menetelmistä uusien suuntausten kartoittamista ja seurantaa sekä niihin kohdistettavia toimenpiteitä varten. 2008 Neuvosto KOM Komission yhdessä EHNVS:n ja Europolin kanssa laatima ehdotus vuoteen 2007 mennessä 2. Komissio toteuttaa Eurobarometri-tutkimuksen nuorten suhtautumisesta huumausaineisiin. Eurobarometrin tulokset olisi analysoitava yhdessä EHNVS:n väestötutkimusindikaattorista peräisin olevien tietojen kanssa. 2008 KOM Asiasta annettu kertomus 42. Arvion laatiminen huumausaineongelmaan käytettyjen julkisten varojen määrästä Jäsenvaltiot ja komissio tarkastelevat yhteistyössä EHNVS:n kanssa huumausaineisiin liittyviin toimenpiteisiin suoraan ja välillisesti käytettyjen varojen arviointia koskevien yhteensopivien menetelmien kehittämistä. 2006 JV KOM EHNVS Menetelmien perusteella laadittu selvitys 43. Huumausainealan tutkimuksen edistäminen 1. Edistetään yhteisön tutkimus- ja kehittämisohjelman ja jäsenvaltioiden tutkimusohjelmien puitteissa tutkimustoimintaa, joka koskee — biolääketieteellisiä, psykososiaalisia ja muita huumausaineiden käytön ja huumeriippuvuuden taustalla vaikuttavia tekijöitä, — muita keskeisiä asioita, kuten varhaisvaiheen valistuskampanjoiden tehokkuutta, tehokkaita HI-viruksen, aidsin ja C-hepatiitin ehkäisytoimenpiteitä ja ekstaasin käytön pitkän aikavälin vaikutuksia. Meneillään JV KOM Aiheiden kartoittaminen ja niiden sisällyttäminen puiteohjelmaan ja työohjelmiin sekä kansallisiin tutkimusohjelmiin Tutkimusohjelmaan hyväksyttyjen huumausaineisiin liittyvien hakemusten lukumäärä ja jäsenvaltioissa tukea saaneiden hankkeiden lukumäärä 2. Edistetään tutkimustoimintaa suojatekijöiden tunnistamiseksi maissa, joissa HI-virus-/aids-tartunnan saaneita huumausaineiden käyttäjiä on vähän. 2007 JV EHNVS:n tukemana Toteutettu tutkimus 3. Hyödynnetään mahdollisimman hyvin Euroopan neuvoston (Pompidou-ryhmä) tutkimusvoimavaroja. Meneillään JV KOM Selvitys Pompidou-ryhmän tutkimustoiminnasta 44. Huippuosaamisen verkostojen perustaminen huumausainetutkimuksen alalle Tutkimusverkostoja, yliopistoja ja ammatin-harjoittajia olisi kannustettava kehittämään/ perustamaan huippuosaamisen verkostoja resurssien käytön optimoimista ja tutkimustulosten tehokasta tunnetuksi tekemistä varten. 2007 KOM Komission kertomus verkottumisen laajuudesta ja verkostoille hankitusta rahoituksesta 45. Jatkuva kattava arviointi 1. Laaditaan yhdistetty luettelo indikaattoreista ja arviointivälineistä EU:n huumausaineita koskevan strategian ja toimintasuunnitelmien arviointia varten. Meneillään KOM EHNVS Europol Komission yhteistyössä EHNVS:n ja Europolin kanssa vuosittain laatima tilannekatsaus 2. Komissio esittää neuvostolle ja Euroopan parlamentille tilannekatsauksen toiminta-suunnitelman täytäntöönpanosta ja ehdotuksia havaittujen puutteiden korjaamiseksi ja mahdollisiin uusiin haasteisiin vastaamiseksi. Vuosittain KOM Komission yhteistyössä EHNVS:n ja Europolin kanssa vuosittain laatima tilannekatsaus 3. Komissio toteuttaa vaikutustenarvioinnin, jonka perusteella laaditaan ehdotus uudeksi toimintasuunnitelmaksi (2009–2012). 2008 KOM Yhteistyössä EHNVS:n ja Europolin kanssa toteutettava vaikutustenarviointi 46. Jäsenvaltioiden huumausaineita koskevien lainvalvontajärjestelmien keskinäisen arvioinnin seuranta Parhaita käytäntöjä koskevien suositusten täytäntöönpanoaste 2006 Neuvosto Neuvoston selvitys ja ehdotus suosituksiksi

(1) EUVL L 335, 11.11.2004; komissio toimittaa kertomuksen täytäntöönpanon toteuttamisesta 12.5.2009 mennessä huumausaineita koskevan EU:n toimintasuunnitelman 2009—2012 yhteydessä.

(2) Euroopan unionin huumausainestrategian 2.8 kohta: ”Eurooppa-neuvosto pitää tärkeänä, että huumausaineongelmaan sovelletaan kokonaisvaltaista, tasapainoista ja monialaista lähestymistapaa, johon kuuluu sekä huumausaineiden väärinkäytön estämiseen ja huumausaineiden väärinkäyttäjien tukemiseen ja kuntoutukseen tähtäävä politiikka että huumausaineiden ja lähtöaineiden laittoman kaupan ja rahanpesun torjuntapolitiikka sekä kansainvälisen yhteistyön vahvistaminen. Euroopan unionin huumausainestrategia vuosiksi 2005—2012 lisätään ohjelmaan, sen jälkeen kun Eurooppa-neuvosto on hyväksynyt sen joulukuussa 2004.”

(3) KOM(2004) 707 lopull.

(4) Toimi on tarkoitus saattaa loppuun mainitun vuoden loppuun mennessä.

(5) Puheenjohtajavaltio = PJV

(6) Jäsenvaltiot = JV

(7) Komissio = KOM.

(8) Hanketta johtava jäsenvaltio toimittaa asiaankuuluvia tietoja arviointivälineestä tai indikaattorista, ellei toisin sovita.

(9) Hanketta johtava jäsenvaltio toimittaa asiaankuuluvia tietoja arviointivälineestä tai indikaattorista, ellei toisin sovita.

(10) Jäsenvaltion yhdessä komission ja Europolin kanssa laatima selvitys.

(11) Hanketta johtava jäsenvaltio toimittaa asiaankuuluvia tietoja arviointivälineestä tai indikaattorista, ellei toisin sovita.

(12) Jäsenvaltiot toimittavat arviointivälineestä tai indikaattorista asiaankuuluvia tietoja.

(13) Hanketta johtava jäsenvaltio toimittaa asiaankuuluvia tietoja arviointivälineestä tai indikaattorista, ellei toisin sovita.

(14) Eurojust toimii yhteistyössä ehdokasmaiden kanssa nimeämällä yhteyspisteitä ja tarkastelemalla yhteistyösopimuksia 2.12.2004 annettujen Eurojustia koskevien neuvoston päätelmien mukaisesti.

(15) Dublinin ryhmään kuuluvat EU:n jäsenvaltiot / komissio sekä viisi muuta maata. EU:n jäsenvaltiot / komissio eivät näin ollen yksin vastaa suosituksista.